Colaborarea dintre Simona Halep și Daniel Dobre a luat sfârșit, după cum a anunțat fostul lider mondial pe contul personal de Facebook. Alături de Dobre, Simona a cucerit titlul de la Wimbledon de anul acesta, al doilea Grand Slam din carieră.





După ce Darren Cahill a anunțat spre finalul lui 2018 că nu va mai colabora cu Simona Halep (dorind să ia cel puțin un an de pauză), Daniel Dobre a devenit antrenorul full-time al Simonei. Alături de acesta, Halep a reușit în vara acestui an să triumfe la Wimbledon.







Cahill va reveni lângă Simona odată cu sezonul 2020, unul în care Halep a anunțat că are ambiții mari.





"Daniel, vreau să-ți mulțumesc pentru tot ceea ce ai făcut pentru mine în acest an. Pentru munca ta, pentru încredere și pentru că ai crezut în mine. Încheiem colaborarea cu un trofeu la Wimbledon și cu o prietenie frumoasă. Nici nu puteam cere mai mult! Îți doresc numai bine și cine știe ce ne rezervă viitorul, poate un nou capitol pentru noi", a precizat Halep pe Facebook.







Postarea Simonei de pe contul personal de Facebook:











S-ar putea să te intereseze și: